इन्दा निक्का भ्राऽ बड़ा सुन्हाकड़ा रंगीला नचार ते मेलैं-मसादैं ते छिंजैं-कुड्ढैं दा शौंकी हा ते उसदा नां ‘गुनजांरा’ हा। उन्हैं दिनैं प्हाड़ी लाकै च राणैं दे ग्रां च मेला ऐ से इत्थैं बड़ा छेल कुड्ढ बही पौन्दा ऐ। सुनियै ओह् बी त्यार होई पेआ उसदे भ्रां’रैं उस्सी ठाकेआ पर उस इक्क नीं मन्नी। जिद्दी सुभा होनै-करी ठाकनै दै बावजूद बही ओह् उत्थैं जाई पुज्जा। उसदा इक राणा मित्तर बी हैथा-उस्सै कन्नै गेआ उठी ते कुड्ढै च नच्चन लगी पेआ। मेलै दा एह् रवाज हा जे खाल्ली हत्थै कोई बी कुड्ढ नथा नचदा। उत्थैं नच्चने आले दे हत्थैं च रमाल, फुल्ल जां गुलदस्ता किछ निं किछ जरूर होन्दा हा पर एह् बचारा खाल्ली हत्थैं हा। उसदा कुड्ढ दिक्खियै सारे रहान होईगे। इक राणै दी जनानी इसदा कुड्ढ दिक्खियै बड़ी परसिन्न होई ते इस्सी इक स्येई दई दित्ता-परदेसी समझियै। एह् गल्ल दिक्खियै राणें गी बड़ा क्रोध आया ते इस रासले गी मारने दी सबील सोचन लगे। इसदै मित्तरै इस्सी सारी गल्ल सुनाइयै आखेआ जे जियां-कियां लगे। इसदे मित्तरै इस्सी सारी गल्ल सुनाइयै आखेआ जे जियां-कियां होन्दा इत्थुआं नस्सने आली गल्ल कर नतां तेरी शामत आई ओह् नस्सन लगा पर कुतां नसदा।